CELEX: 62010FN0045
Language: hu
Date: 2010-06-11 00:00:00
Title: F-45/10. sz. ügy: 2010. június 11-én benyújtott kereset — Kaser kontra Bizottság

14.8.2010   
            
            
               HU
            
            
               Az Európai Unió Hivatalos Lapja
            
            
               C 221/60
            
         2010. június 11-én benyújtott kereset — Kaser kontra Bizottság
   (F-45/10. sz. ügy)
   ()
   2010/C 221/96
   Az eljárás nyelve: angol
   
      Felek
   
   
      Felperes: Ferdinand Kaser (Brüsszel, Belgium) (képviselő: M. Schober ügyvéd)
   
      Alperes: Európai Bizottság
   
      A jogvita tárgya és leírása
   
   Egyrészt az Európai Bizottság CMS 07/046. sz., a felperest 2009. augusztus 15-i hatállyal nyugdíjjogosultságainak csökkentése nélkül állásából elmozdító határozatának megsemmisítése, valamint 2003 szeptembere és a felperes állásából való elmozdítása közötti időszakban a felperessel szemben hozott minden határozat megsemmisítése, másrészt kártérítési kérelem.
   
      Kereseti kérelmek
   
   
               —
            
            
               A Közszolgálati Törvényszék zaklatás, eljárási hibák és a meghallgatáshoz való alapvető jog megsértése miatt semmisítse meg a CMS 07/046. sz. határozatot;
            
         
               —
            
            
               a Közszolgálati Törvényszék zaklatás és a meghallgatáshoz való alapvető jog megsértése miatti eljárási hibák okán semmisítse meg a kinevezésre jogosult hatóság által a 2003 szeptembere és a felperes állásából való elmozdítása közötti időszakban a felperessel szemben hozott minden határozatot;
            
         
               —
            
            
               a Közszolgálati Törvényszék a személyzeti szabályzat 7. cikke (1) bekezdésének és 24. cikkének megfelelően tegye lehetővé a felperes meghallgatását és utaljon a 2008 februárjában és 2008 márciusában benyújtott kérelmekre;
            
         
               —
            
            
               a Közszolgálati Törvényszék ítéljen meg 1 euró jelképes kártérítést a felperesnek a jelen keresetben előadott, őt ért nem vagyoni és szakmai károk megtérítéseként, amennyiben a jelen kereset célja nem a kártérítés, hanem a felperes méltóságának és szakmai hírnevének elismerése.